Thomas Francis Meagher

Thomas Francis Meagher (1823ko abuztuaren 3a, Waterford, Waterford konderria - 1867ko uztailaren 1a, Missouri ibaia, Montana), irlandar nazionalista bat izan zen, 1848an Irlandako bandera diseinatu eta aurkeztu zuen: egun, Irlandako Errepublikako bandera ofiziala da.

1848ko Irlandako matxinadan Irlandako Gaztedia erakundearen buruzagia izan zen. Britainiarrek atxilotu, espetxeratu eta heriotza zigorra ezarri zioten, baina horren ordez, Australiako Tasmania uharterako erbesteratu zuten.

1852an ihes egin, AEBetara emigratu eta New York hirian finkatu zen. Bertan, Zuzenbidea ikasi, kazetari gisan lan egin eta irlandar askatasunaren aldeko hitzaldiak eman zituen. AEBetako Gerra Zibila hasitakoan, Batasuneko Armadara brigadier jenerala gisan elkartu zen, eta Irlandar Brigadaren buruzagia izan zen.

Gerra Zibilaren ondoren, Andrew Johnson estatubatuar presidenteak Montanako gobernadore izendatu zuen; bertan, lurrunontzi batean zela, Missouri ibaira erori eta itota hil zen.

Waterford konderriko jendea
Irlandar Anaitasun Errepublikarreko kideak
Militar unionistak (AEBetako Gerra Zibila)
Irlandar estatubatuarrak